**OBRAZLOŽENJE UZ I. IZMJENE I DOPUNE PRORAČUNA**

**OPĆINE RAKOVICA ZA 2025. GODINU**

**I Uvod**

U I. izmjenama i dopunama Proračuna Općine Rakovica za 2025. godinu (u daljnjem tekstu: Rebalans) predlaže se ukupno povećanje u iznosu od 1.991.932,50 eura.

Ovim Rebalansom izvršeno je uravnoteženje Proračuna zbog promjena koje nisu bile poznate u vrijeme donošenja istoga, a koji se odnose na priljev i odljev novčanih sredstava i iz razloga nemogućnosti realizacije određenih projekata te apliciranja na novi projekt.

U nastavku se daje pojašnjenje predloženih izmjena i dopuna Općeg i Posebnog dijela Proračuna sukladno članku 31. Zakona o proračunu ("Narodne novine" br. 144/21.)

**II Obrazloženje izmjena i dopuna Općeg dijela proračuna**

***Prihodi poslovanja i prihodi od prodaje nefinancijske imovine***

Na strani prihoda izvršena je korekcija u smislu povećanja i smanjenja po pojedinim vrstama prihoda od čega su se prihodi poslovanja povećali za 1.991.932,50 eura .

Tim povećanjem, te uz raspoloživa sredstva iz prethodnih godina , u iznosu od 893.800,25 eura, planiraju se sveukupni prihodi u iznosu od 7.875.164,75 eura.

Unutar skupine 61 – Porez na dohodak , korigirana je stavka u vidu smanjenja,

Porez na dohodak od nesamostalnog rada u iznosu od 8.067,50.

Unutar skupine 63 – Pomoći iz državnog proračuna , korigirana je stavka Kapitalne pomoći proračunu (MRRFEU) u iznosu od 1.700.000,00 eura za kapitalni projekt rekonstrukcije Vatrogasnog doma.

Unutar skupine 84 – Nenamjenski primici ;

Primljeni krediti od kreditnih institucija u javnom sektoru; izvršena je korekcija u vidu povećanja. Zaduženje je korigirano za dodatnih 300.000,00 eura zbog provedbe projekta Rekonstrukcija Vatrogasnog doma.

***Rashodi poslovanja i rashodi za nabavu nefinancijske imovine***

Na strani rashoda i sukladno prihodima također je izvršena korekcija.

Razlog povećanja i smanjenja rashoda jest osiguranje dostatnih sredstava radi osiguranja podmirenja obveza.

**III Obrazloženje izmjena i dopuna Posebnog dijela proračuna**

Obrazloženje Posebnog dijela proračuna sastoji se od obrazloženja programa koje se daje kroz obrazloženje aktivnosti i projekata. U nastavku se navode izmjene po ovom Rebalansu u sklopu programa u Proračunu.

**Razdjel 002 Izvršna tijela**

**Glava 00201 Izvršna tijela**

**Program 2001 Općinski načelnik**

Rashodi za Aktivnost A100001:

Troškovi redovnog rada: izvršena je korekcija na poziciji Usluge promidžbe putem medija u iznosu od 21.000,00 eura te je pozicija razdijeljena . Otvorena je posebna pozicija za Kristijana Iličića za usluge promidžbe u lokalnom projektu promidžbe Plitvičkih dolina u iznosu od 21.000,00 eura.

Na poziciji Katastarske usluge također je izvršena korekcija u vidu smanjenja u iznosu od 16.000,00 eura jer su sredstva osigurana na JUO.

Aktivnost A100003

Otplata kredita: izvršena je korekcija u vidu povećanja od ukupno 11.500,00 eura , u slučaju ako se realizira kredit da u proračunu budu osigurana sredstva za otplatu kredita.

Kapitalni projekt K100001

Uredska oprema, namještaj i uređaji – na poziciji Uređaji , strojevi i oprema za ostale namjene izvršena je korekcija u vidu povećanja od 1.300,00 eura za uređaj za pročišćavanje vode.

**Razdjel 005 Jedinstveni upravni odjel**

**Glava 00501 Jedinstveni upravni odjel**

**Program 5001 Javna uprava i administracija**

Obuhvaća rashode za Aktivnost A100002:

Troškovi redovnog rada : izvršeno je povećanje u ukupnom iznosu od 19.950,00 eura , i to za poziciju Konzultantske usluge 11.550,00 eura te za poziciju Ostali nespomenuti rashodi poslovanja u iznosu od 8.400,00 eura.

Ostali nespomenuti rashodi poslovanja povećani su iz razloga što smo imali smrtni slučaj migranta te kao Općina smo morali snositi troškove ukopa, prijevoza te ostalih troškova vezanih uz ukop.

**Program 5002 Organiziranje i provođenje zaštite i spašavanja**

Aktivnost A100001

Redovna djelatnost vatrogastva: izvršena je korekcija u vidu povećanja Donacija za redovnu djelatnost vatrogastva u iznosu od 15.695,00 eura zbog zapošljavanja zapovjednika VZ.

Izvršeno je i smanjenje na poziciji Nabava autocisterne u iznosu od 122.500,00 eura jer će se nabavljati samo jedno vozilo. Također je izvršena korekcija u smislu ispravka naziva pozicije.

**Program 5005 Razvoj civilnog društva**

Aktivnost A100002

Ostale tekuće donacije : pozicija Ostale tekuće donacije povećana je za 1.500,00 eura

**Program 5014 Zaštita okoliša**

Obuhvaća rashode za Monitoring odlagališta otpada:

Uvrštene se dodatne dvije pozicije za izračun raspoloživosti kapaciteta te Geodezijski visinski snimak u ukupnom iznosu od 5.600,00 eura

**Program 5015 Održavanje komunalne infrastrukture**

Obuhvaća rashode za Aktivnosti:

A1000001 Održavanje nerazvrstanih cesta:

Uvršteno je dodatnih 45.000,00 eura za zimsku službu zbog najave novog snijega te poskupljenja usluge čišćenja snijega.

A1000009 Održavanje poljskih puteva : povećanje iznosa od 7.000,00 eura za redovno održavanje velikog povećanja cijene pijeska.

**Program 5017 Prostorno uređenje i unaprjeđenje stanovanja**

Obuhvaća rashode za Kapitalni projekt K100002

Prostorni plan uređenja : Izvršena je korekcija na poziciji Tehnička podloga za urbanistički plan ; pozicija je zamijenjena novom , Urbanistički plan ; te je iznos na poziciji umanjen za 9.875,00 eura.

**Program 5019 Razvoj i sigurnost prometa**

Obuhvaća rashode za Kapitalni projekt – Nerazvrstane ceste, napravljeno je usklađenje po izvorima financiranja sukladno ostvarenim sredstvima prihoda.

**Program 5020 Upravljanje imovinom**

Kapitalni projekt K100001 Nerazvrstane ceste

Dodana je nova pozicija za izradu projektne dokumentacije za sanaciju prometnice u Sadilovcu u iznosu od 18.562,50 eura.

Kapitalni projekt – Izrada projektne i druge dokumentacije: napravljena korekcija u vidu smanjenja u ukupnom iznosu od 11.600,00.

Kapitalni projekt K100019 – Projekt dogradnje dječjeg vrtića

Dodana je nova pozicija za Rashode za provedbu projekta u iznosu 25.000,00 eura.

Kapitalni projekt Vatrogasni dom - rekonstrukcija: uvršteno je 2.003.000,00 eura.

Iz vlastitih sredstava za projektnu dokumentaciju dodatnih 3.000,00 eura.

Od MRRFEU-a dodatnih 1.700.000,00 eura te iz vlastitih sredstava tj, zaduženja 300.000,00 eura.

Razlog zaduživanja je taj što u trenutku prijave na projekt moramo imati osiguran određeni postotak vlastitih sredstava u Proračunu.

Kapitalni projekt K100026 Vježbalište: smanjenje od 200,00 eura.

Tekući projekt Ulaganje i održavanje općinske imovine: povećanje na poziciji Tekuća i investicijska održavanja građevinskih objekata i opreme u iznosu od 5.000,00 eura zbog postavljanja knaufa u prostorije Općine gdje bi se trebao nalaziti novi poštanski ured.