****

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 240-03/25-01/02

URBROJ: 2133-16-3-25-3

Rakovica, 18. veljače 2025. godine

Na temelju članka 17. stavka 1. podstavka 3. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) i Statuta Općine Rakovica (,,Službeni glasnik Općine Rakovica“ broj 11/20 – godina izdavanja VI, 12/21 – godina izdavanja VII, 7/22 – godina izdavanja VIII i 3/23) Općinsko vijeće na 37. sjednici Općinskog vijeća na prijedlog načelnika Općine Rakovica dana 18. veljače 2025. godine, donosi:

**ODLUKU**

**o određivanju pravnih osoba od interesa**

**za sustav civilne zaštite na području Općine Rakovica**

**Članak 1.**

Ovom Odlukom određuju se pravne osobe od interesa za sustav civilne zaštite na području Općine Rakovica, a s ciljem priprema i sudjelovanja u otklanjanju posljedica katastrofa i velikih nesreća.

**Članak 2.**

Pravne osobe od interesa za sustav civilne zaštite na području Općine Rakovica (dalje u tekstu: pravne osobe) su one pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji djelatnosti odnosno pravne osobe koje svojim redovitim predmetnom poslovanja u najvećoj mjeri mogu doprinijeti zaštiti i spašavanju ljudi, životinja, materijalnih i kulturnih dobara i okoliša u slučaju prijetnje, nastanka i posljedica velikih nesreća i katastrofa na području Općine Rakovica.

Pravne osobe čine operativnu snagu sustava civilne zaštite, te kao operativna snaga sudjeluju kao nositelji posebnih zadaća uz ostale operativne snage (stožer civilne zaštite, operativne snage vatrogastva, operativne snage Hrvatskog Crvenog križa, operativne snage Hrvatske gorske službe spašavanja, povjerenike civilne zaštite, koordinatore na lokaciji) i uz žurne službe, redovne snage te ostale sudionike iz sustava civilne zaštite.

**Članak 3.**

Pravne osobe od interesa za sustav civilne zaštite na području Općine Rakovica su:

1. Rakovica d.o.o. za obavljanje komunalnih djelatnosti, Rakovica 32, 47245 Rakovica, OIB: 46676649670,
2. Ličke vode d.o.o. za vodoopskrbu i odvodnju, Bužimska ulica 10, 53000 Gospić, OIB: 90077579259.

**Članak 4.**

Pravne osobe iz članka 2. ove Odluke dužne su dostaviti podatke važne za izradu Plana djelovanja civilne zaštite Općine Rakovica.

**Članak 5.**

Pravnim osobama iz članka 2. ove Odluke dostavljaju se izvodi iz Plana djelovanja civilne zaštite za područje Općine Rakovica.

Pravne osobe koje poslove civilne zaštite obavljaju kao redovnu djelatnost, djeluju sukladno svojim operativnim planovima i Planu djelovanja civilne zaštite Općine Rakovica.

Ostale pravne osobe izrađuju svoje operativne planove u kojima se utvrđuju postupci i način realizacije operativnih zadaća.

**Članak 6.**

Pravna osoba određena ovom Odlukom dužna se odazvati zahtjevu načelnika Stožera civilne zaštite Općine Rakovica te sudjelovati s ljudskim i materijalnim resursima u provedbi mjera i aktivnosti u sustavu civilne zaštite.

U slučaju proglašenja velike nesreće i katastrofe, pravnim osobama koordinira načelnik Općine Rakovica uz stručnu potporu Stožera civilne zaštite Općine Rakovica.

**Članak 7.**

Općina Rakovica podmirit će pravnim osobama stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a isto će se regulirati ugovorom o međusobnoj suradnji.

**Članak 8.**

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne ne zaštite (Službeni glasnik općine Rakovica br. 9 - godina izdavanja III).

**Članak 9.**

Ova Odluka stupa na snagu osmi dan od dana objave u „Službenom glasniku Općine Rakovica“.

PREDSJEDNIK

OPĆINSKOG VIJEĆA

Zoran Luketić, bacc. oec.