Z A P I S N I K

sa 36. sjednice Općinskog vijeća Općine Rakovica održane 30. prosinca 2024. godine u prostoriji vijećnice Općine Rakovica, Rakovica 7, s početkom u 13,00 sati.

Sjednici su nazočni vijećnici: Zoran Luketić, Milan Hodak, Ante Franjković, Davor Salopek, Josipka Vuković, Ivan Vuković i Semir Čović.

Sjednici nisu nazočni: Damir Špehar i Blanka Pavlić, nisu ispričali izostanak.

Ostali nazočni: Mihovil Bićanić općinski načelnik, Ana Grašić, pročelnica JUO, Vesna Dukić Salopek, viša stručna suradnica za proračun i financije i Katrina Ajelić, voditeljica projekta Zaželi za Rakovicu.

Predsjednik Općinskog vijeća, Zoran Luketić, otvara 36. sjednicu, pozdravlja nazočne, konstatira da je na sjednici nazočno 7 vijećnika i postoji kvorum pa se prelazi na

*UTVRĐIVANJE DNEVNOG REDA:*

*1. Vijećnička pitanja i prijedlozi*

*2. Usvajanje zapisnika s 35. sjednice Općinskog vijeća*

*3. IV. Izmjene i dopune Proračuna Općine Rakovica za 2024. godinu*

*4. Program o izmjenama Socijalnog programa Općine Rakovica za 2024. godinu*

*5. Program o izmjeni i dopuni Programa održavanja komunalne infrastrukture u 2024. godini*

*6. Program o izmjeni i dopuni Programa građenja komunalne infrastrukture za 2024. godini*

ZAKLJUČAK: Predloženi Dnevni red 36. sjednice Općinskog vijeća Općine Rakovica prihvaća se jednoglasno s 7 glasova ZA, 0 glasova PROTIV i 0 SUZDRŽANIH glasova

1. Vijećnička pitanja i prijedlozi

Vijećnik Milan Hodak komentira da se građani žale na pse lutalice i da li bi mogao komunalni redar rješiti nešto po tom pitanju. Općinski načelnik odgovara kako postoji procedura gdje se kontaktira komunlanog redara koji izlazi na teren i provjerava da li je pas čipiran ili ne, te provodi daljnju proceduru vezano za postupak zbrinjavanja napuštenih životinja.

Vijećnik Semir Čović daje komentar vezano za cestu kod Marijana Gašparovića u Jelovom Klancu, da je u lošem stanju te može li se što napraviti po tom pitanu.

Općinski načalnik odgovora kako nije upoznat sa stanjem ceste te će provjeriti i vidjeti da li se može što napraviti po tom pitanju.

1. Usvajanje zapisnika s 35. sjednice Općinskog vijeća

Vijećnici su zapisnik dobili uz poziv za sjednicu u skraćenom pismenom obliku i tonski snimak na CD-u pa predsjednik isti daje na raspravu, a kako nije bilo primjedbi donosi se

Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Zapisnik sa 35. Sjednice Općinskog vijeća

1. IV. Izmjene i dopune Proračuna Općine Rakovica za 2024.godinu.

Predstavnica po ovoj točci je je viša surdanica za proračun i financije, Vesna Dukić Salopek, koja objašnjava kako je napravljeno uravnoteženje Proračuna, promjene su najviše vezane za povlačenje sredstava iz EU i državnog proračuna koja nisu realizirana. Za dodatna pitanja stoji na raspolaganju.

Predsjednik vijeća Zoran Luketić postavlja pitanje vezano za usluge promidžbe i informiranja kod načelnika, odnosno koje su te usluge. Postavlja pitanje s obzirom da se plaća za odvjetničke i pravne usluge hoće li se uskoro u budućnosti raspisivati natječaj za pravnika te što je sa projektom Stari grad Drežnik kroz ITU mehanizam.

Općinski načelnik odgovara kako usluge promidžbe i informiranja uključuju usluge promidžbe na lokalnim radijima prema sklopljenim godišnjim ugovorima te promocije putem medija Đir TV koji se snimao na području Općine Rakovice. Nadalje, navodi kako se već nekoliko puta objavljivao oglas za zapošljavanje pravnika, ali nije bilo interesa za isti te da će se nastaviti oglas objavljivati.

Pročelnica Ana Grašić navodi vezano za projekt Stari Grad da su dobivena sredstva od Ministarstva kulture, te su ostavljena dodatna sredstva za ITU mehanizam koji se nije ostvario u tekućoj godini. Odrađena je prva faza obnove kule i ziđa, Izmjena i dopuna dokumentacije i interpretacije, CBA studija i utjecaj na klimatske promjene .

ZAKLJUČAK: : s 7 glasova ZA, 0 glasova PROTIV i 0 SUZDRŽAN glas / usvajaju se IV. Izmjene i dopune Proračuna Općine Rakovica

1. *Program o izmjenama Socijalnog programa Općine Rakovica za 2024. Godinu*

Predstavnica po ovoj točci je pročelnica Ana Grašić objašnjava kako se mjenja članak 11. gdje se mjenja iznos sa 18.000 EUR na 12.000,00 EUR za novčanu pomoć za novorođenčad te se mijenja iznos sufinanciranja cijene obvezne minimalne javne usluge sakupljanja komunalnog otpada.

ZAKLJUČAK: s 7 glasova ZA, 0 glasova PROTIV i 0 SUZDRŽAN glas/ usvaja se Program o izmjenama Socijalnog programa Općine Rakovica za 2024.godinu

1. *Program o izmjeni i dopuni Programa održavanja komunalne infrastrukture u 2024. godini*

Predstavnica po ovoj točci je pročelnica Ana Grašić navodi kako se mjenja članak 1. stavka 3 koji glasi: sredstva komunalne naknade za održavanje komunalne infrastrukture u iznosu od 249.841,00 EUR, sredstva iz Hrvatskih cesta d.d. u iznosu od 43.677,00 EUR, sredstva vodnog doprinosa u iznosu od 2.000,00 EUR, drugi izvori općisnkih sredstava za održavanje komunalne infrastrukture u iznosu od 319.980,50 EUR.

U članku 4, stavak 3 mjenja se brojka sa 8.000,00 EUR u 8.100,00 EUR. U članku 7. Stavak 2 mjenja se brojka 100.850,00 u novu koja glasi 106.350,00 EUR te brojka 56.850 u novu koja glsai 62,350,00 EUR. U članku 8 se mjenja stavak 2 brojka 9.920,00 u novu brojku koja glasi 7.963,00 EUR.

ZAKLJUČAK: s 7 glasova ZA, 0 glasova PROTIV i 0 SUZDRŽAN glas/ usvaja se Program o izmjeni i dopuni Programa održvanja komunalne infrastrukture u 2024. godini

1. *Program o izmjeni i dopuni Programa građenja komunalne infrastrukture za 2024. Godinu*

Predstavnica po ovoj točci je pročelnica Ana Grašić koja navodi da financiranje građenja i održavanja komunalne infrastrukture planira se finacirati ukupno 3.041.006,52 EUR a na početku je bilo planirano 3.235.414,52 EUR.

ZAKLJUČAK: s 7 glasova ZA, 0 glasova PROTIV i 0 SUZDRŽAN glas / usvaja se Program o izmjeni i dopuni Programa građenja komunalne infrastrukture za 2024.godini

Kako nije bilo daljnje rasprave 36. sjednica Općinskog vijeća završava u 13:25 sati.

Zapisnik vodila Predsjednik Općinskog vijeća

Vesna Dukić Salopek, struč.spec. oec Zoran Luketić, bacc. oec.